Prediker 12 ABA - Bybel vir Almal - Biblics
Prediker 12 Bybel vir Almal (ABA)
1. Jy moet dink aan God wat jou gemaak het, jy moet nóú aan Hom dink terwyl jy jonk is, voordat daar slegte dae kom en die jare kom wanneer jy sal sê: "Ek hou nie van hierdie tyd nie."
2. Jy moet aan God dink voordat jy die son en die maanen die sterre nie meer goed kan sien nie,en voordat die lug vir jou altyd donker lyknadat dit gereën het.
3. Want daar sal dae kom wanneer jou hande begin beween jou bene krom worden jou tande nie meer die kos fyn kan kou nieomdat jy te min tande het,dae wanneer jou oë dof begin word,
4. en jy nie meer praat nie omdat jy nie goed kan hoor nie,en jy opstaan wanneer die voëltjies begin sing,maar jy kan hulle nie meer hoor nie.
5. Daar sal dae kom wanneer jy bang is vir hoë plekkeen vir dinge wat in jou pad is.Daar sal 'n tyd kom wanneer jou hare wit issoos die blomme van 'n amandelboom,'n tyd wanneer jy sukkel om te loop,en daar niks is wat help om jou lus te maak vir seks nie,'n tyd wanneer jy sterf,en wanneer die mense wat oor jou moet rou,op die strate bymekaarkom.
6. Jy moet aan God dink vóór daardie dagwanneer die silwer tou breekwaarmee jy water uit die put opgetrek heten die goue bak stukkend breek waarin jy die water gegooi het,vóór daardie dag wanneer die waterkruik by die fonteinstukkend is,en ook die wen-as bokant die watergat.
7. Dit is die tyd wanneer jy sterf en jou stof teruggaan na die aarde, en wanneer jou asem teruggaan na God wat die asem gegee het.
8. Die Prediker sê: Niks is soos dit moet wees nie, niks.
Die dinge wat wyse mense sê
9. Die Prediker was 'n wyse mens en hy het ook vir die volk baie dinge geleer. Hy het baie spreuke gemaak en hy het die spreuke getoets en gereedgemaak.
10. Die Prediker het probeer om woorde te gebruik waarvan mense sal hou, en hy het die dinge presies reg neergeskryf, dinge wat altyd waar sal wees.
11. Die dinge wat wyse mense sê, is soos skerp stokke, dit is soos spykers wat hulle diep inslaan. Dit is een Herder wat vir ons die wyse mense gee wat spreuke bymekaarmaak.
God sal alles oordeel wat jy doen
12. Ek het al hierdie dinge vir jou gesê, maar ek wil ook nog dít sê: My seun, jy moet versigtig wees, 'n mens maak nooit klaar wanneer jy baie boeke wil skryf nie, en as jy baie hard werk om die boeke te skryf, dan sal jy baie moeg word.
13. Wanneer jy klaar na alles geluister het, dan moet jy dít onthou: Jy moet vir God respekteer en jy moet Hom dien. Jy moet doen wat Hy sê, want Hy sê dit vir elke mens.
14. Ja, God sal alles oordeel wat jy doen, Hy sal ook die dinge oordeel waarvan ander mense nie weet nie, die goeie dinge én die slegte dinge.